ΗΧΟΣ FM 94.2 Μουσικό Ραδιόφωνο

Ο Νιλς Χόλγκερσον στο Ρέθυμνο
2023-07-04 21:00 - 22:30 (Europe/Athens) | Θέατρο Ερωφίλη, Λόφος Φορτέτζα, Ρέθυμνο
Ο θίασος για παιδιά μαγικές σβούρες ,
τα Αθηναϊκά Θέατρα και η Μέλισμα Events
παρουσιάζουν σε περιοδεία σε όλη την Ελλάδα
ΤΟ ΘΑΥΜΑΣΤΟ ΤΑΞΙΔΙ ΤΟΥ ΝΙΛΣ ΧΟΛΓΚΕΡΣΟΝ
της Σέλμα Λάγκερλεφ

Ο Δημήτρης Αδάμης, ο αγαπημένος σκηνοθέτης των παιδιών, μετά τον Δον Κιχώτη πέρυσι , αυτό το καλοκαίρι παρουσιάζει σε όλη την Ελλάδα, «Το θαυμαστό ταξίδι του Νιλς Χόλγκερσον», το πολυαγαπημένο οικολογικό, παραμυθένιο έργο της βραβευμένης με Νόμπελ
Σέλμα Λάγκερλεφ !

Στις αρχές του 20ου αιώνα, η δασκάλα Σέλμα Λάγκερλεφ, γράφει για τα παιδιά το έργο που χρησιμοποιήθηκε και ως αναγνωστικό βιβλίο στα σχολεία της Σουηδίας. Ένα παραμύθι, γεμάτο ποίηση και ομορφιά, αγάπη για τη φύση, χιούμορ και συγκίνηση.

Ο σκανδαλιάρης, ατίθασος και άτακτος Νιλς, μεταμορφωμένος σε νάνο από ένα ξωτικό, ταξιδεύει μαζί με τον Μάρτιν, τον λευκό χήνο του και ένα σμήνος από αγριόχηνες πάνω από βουνά και θάλασσες, πεδιάδες και λίμνες, δάση και ποτάμια, λιμάνια, χωριά και πολιτείες.

Σ΄ αυτό το ταξίδι, ο Νιλς ανακαλύπτει τα μυστικά της φύσης, τη ζωή των ζώων και των πουλιών και μαθαίνει να τα αγαπά, να τα προστατεύει και να τα σέβεται μέσα από περιπέτειες και μοναδικές εικόνες.

Παρέα με τη σοφή Αγριόχηνα Άκα, την Αλεπού, τον Αργυροπελεκάνο, την Πουπουλένια, τον Γοργοφτέρουγο τον Αετό και τη Μεγάλη Πεταλούδα, αναγνωρίζει την αξία της ομαδικότητας και την αρετή της αλληλοβοήθειας και της αλληλοϋποστήριξης.

Η παράσταση αφηγείται στα παιδιά ένα ωραίο οικολογικό παραμύθι, τώρα που έχουμε χρέος να τους μιλήσουμε για το περιβάλλον και την προστασία του.

Ο Δημήτρης Αδάμης παρουσιάζει στα παιδιά και στους ενήλικες, που γνώρισαν το έργο, στη μορφή των αγαπημένων τους κινουμένων σχεδίων.

Η μουσική της παράστασης βασίζεται σε φολκλορικά λυρικά τραγούδια και Σκανδιναβούς συνθέτες, όπως ο Grieg, ο Sibelious και o Gade.

Ταυτότητα της Παράστασης:
Κείμενο – Σκηνοθεσία : Δημήτρης Αδάμης
Σκηνικά : Χριστίνα Παπαδημητρίου -Marc Britz
Επιμέλεια κοστουμιών : Δόμνα Ζαφειροπούλου-Μαγικές σβούρες
Κίνηση : Έλενα Γεροδήμου
Ενορχήστρωση-Διασκευή : Γιώργος Κωνσταντινίδης
Μουσική Επιμέλεια : Δημήτρης Αδάμης
Ειδικές Κατασκευές : Ιφιγένεια Κωφού
Ραφή κοστουμιών : Ατελιέ Τσιούνη
Βοηθός Σκηνοθέτη : Εμμανουέλα Καμπίτση

Οι ηθοποιοί της παράστασης (με σειρά εμφάνισης ) :
Ανθή Χριστοθανοπούλου, Άρης Καλαβρός, Γιώργος Γκιόκας, Χαρά Νικολάου, Κατερίνα Περλιάνη, Τάσος Ράπτης

Rous live
2023-07-05 21:30 - 23:30 | Θέατρο Μυθωδία, Γεράνι
Μετά από μια σειρά επιτυχημένων μυσταγωγικών εμφανίσεων σε όλη τη χώρα, ο Γιώργος Ρους ξεκινά ένα νέο ταξίδι σε ήχους και στίχους, με μουσικές εκπλήξεις και δίνοντας το σύνθημα πως όλα είναι μια αρχή! Πολυτάλαντος και ρομαντικός, γεμίζει κάθε φορά τη σκηνή με θετική ενέργεια. Η έμπνευση έρχεται μέσα από εικόνες και κάθε του τραγούδι είναι μια μυθοπλασία με ήρωες και πάθη που κεντρίζουν το ενδιαφέρον.

Συστήθηκε το 2010 ως Rous μέσα από τη μεγάλη ραδιοφωνική επιτυχία «Εξαιρέσεις». Αμέσως μετά ακολούθησε ο πρώτος του ομώνυμος δίσκος. Το «Κόκκινο φως», οι «Μαριονέτες», το «Άδικο στο σώμα», το «Όλοι χορεύουν με την Κ», η «Ιδιαίτερη σχέση», μας οδήγησαν πιο βαθιά στον κόσμο του, αποκαλύπτοντας έναν καλλιτέχνη με ξεχωριστό μουσικό στίγμα, δίνοντας αργότερα τη σκυτάλη σε τραγούδια όπως το «Λουλούδι του δρόμου», «Εσύ», «Γκύζη», «Από μια θάλασσα άλλη», «Ποια αγάπη» κ.ά. με την κυκλοφορία του δεύτερου άλμπουμ του «Rous II» (2017).

Έχει συνεργαστεί με σπουδαία ονόματα του ελληνικού τραγουδιού, τόσο στη σκηνή, όσο και ως τραγουδοποιός, όπως, Χάρις Αλεξίου, Γιάννης Κότσιρας, Χρήστος Θηβαίος κ.ά, γράφοντας παράλληλα μουσική για το θέατρο και τον κινηματογράφο.

*******************************************
Info:
Ο Rous live στο Ρέθυμνο @ Θέατρο Μυθωδία
Τετάρτη 5 Ιουλίου
Ώρα: 21.30
Τιμές εισιτηρίων:
Early birds στο viva.gr: 11€
Γενική είσοδος: 13€
Προπώληση:
viva.gr και Bιβλιοπωλείο Κλαψινάκης

Προβολή του ιστορικού ντοκιμαντέρ «Η Τελευταία Προσευχή» στα Λιβάδια
2023-07-06 20:30 - 2023-07-08 23:00
Ξεκινά ένας κύκλος εννέα προβολών σε πόλεις και χωριά της Κρήτης του ιστορικού ντοκιμαντέρ «Η τελευταία προσευχή: Το χρονικό δύο εκτελέσεων στη σκιά του Ψηλορείτη»

Μετά την πρεμιέρα του ντοκιμαντέρ «Η Τελευταία Προσευχή: Το χρονικό δύο εκτελέσεων στη σκιά του Ψηλορείτη», στο 25ο Φεστιβάλ Ντοκιμαντέρ Θεσσαλονίκης και την προβολή σε μια κατάμεστη αίθουσα πρόσφατα στην Αθήνα, ξεκινά ένας κύκλος εννέα προβολών σε πόλεις και χωριά της Κρήτης.
Οι προβολές αυτές αποτελούν μια σημαντική συνέργεια του Κέντρου Πολιτισμού Κρήτης με φορείς, συλλόγους και την Εκκλησία της Κρήτης, με σκοπό να φέρουν το κοινό πιο κοντά με την τοπική ιστορία και να συμβάλλουν στη διατήρηση της συλλογικής μας μνήμης.

Μετά την προβολή της ταινίας (διάρκεια: 58 λεπτά), θα ακολουθεί συζήτηση με τους δημιουργούς.
Πρόγραμμα προβολών του ντοκιμαντέρ

«Η Τελευταία Προσευχή: Το χρονικό δύο εκτελέσεων στη σκιά του Ψηλορείτη»
Η είσοδος σε όλες τις προβολές είναι ελεύθερη
Ιούλιος 2023
Πέμπτη 6 Ιουλίου: Λιβάδια Μυλοποτάμου (ώρα 20:30)
Παρασκευή 7 Ιουλίου: Αβδανίτες Μυλοποτάμου (ώρα 20:30)
Σάββατο 8 Ιουλίου: Ζωνιανά Μυλοποτάμου (ώρα 20:30)
Συνδιοργάνωση: Περιφέρεια Κρήτης: Περιφερειακή Ενότητα Ρεθύμνης
Τρίτη 25 Ιουλίου: Πέραμα – Στέκι Περάματος (ώρα 20:30)
Προβολή στο πλαίσιο των καλοκαιρινών εκδηλώσεων «ΤΑΛAIΑ 2023»
Συνδιοργάνωση: Δήμος Μυλοποτάμου
Οργανισμός Πολιτισμού Τουρισμού και Νέας Γενιάς «O Αυλοπόταμος»
Σεπτέμβριος 2023
Δευτέρα 4 Σεπτεμβρίου | Ρέθυμνο-Κέντρο Θεομήτωρ Ι.Μ. Ρεθύμνης και Αυλοποτάμου (ώρα 19:30)
Συνδιοργάνωση: Ιερά Μητρόπολη Ρεθύμνης και Αυλοποτάμου
Περιφέρεια Κρήτης – Περιφερειακή Ενότητα Ρεθύμνης
Τρίτη 18 Σεπτεμβρίου | Ρέθυμνο – Δημοτικός Κήπος | ώρα (20:30)
Προβολή στο πλαίσιο του φεστιβάλ Ημέρες Ρεθύμνου
Συνδιοργάνωση: Περιφέρεια Κρήτης – Περιφερειακή Ενότητα Ρεθύμνης
Δήμος Ρεθύμνου
Σύλλογος Κατοίκων Παλιάς Πόλης Ρεθύμνου
*Η είσοδος σε όλες τις προβολές είναι ελεύθερη
Λίγα λόγια για την ταινία
Μια άγνωστη ιστορία, άλλο ένα έγκλημα πολέμου, έρχεται στο φως.
1943: Ο χρόνος μετρά αντίστροφα για τις δυνάμεις της Κατοχής. Οι Γερμανοί προσπαθούν μάταια να επανακτήσουν τη χαμένη δύναμη τους. Στη προσπάθεια τους να εξουδετερώσουν την αντιστασιακή δράση στα βουνά, κηρύσσουν τους ορεινούς όγκους απαγορευμένη ζώνη. Οι βοσκοί του Ψηλορείτη όμως, μη έχοντας άλλο τρόπο να θρέψουν τις οικογένειές τους, αψηφούν τον κίνδυνο και παραβιάζουν την απαγορευμένη ζώνη, ρισκάροντας έτσι τις ζωές τους.
Κανείς δεν μπορεί να φανταστεί τον όλεθρο που έρχεται.
Οι βασικοί συντελεστές
Σκηνοθεσία: Βίκη Αρβελάκη & Κατερίνα Μπικάκη
Σενάριο: Βίκη Αρβελάκη & Κατερίνα Μπικάκη
Ιστορικός Σύμβουλος: Κωνσταντίνος Ε. Μαμαλάκης
Έρευνα: Κατερίνα Μπικάκη
Διευθυντής Φωτογραφίας: Μιχάλης Μπούχλης
Drone: Μιχάλης Μπούχλης
Μοντάζ: Μιχάλης Μπούχλης
Μουσική: Βρουβογιάννης
Επεξεργασία – Μίξη Ήχου: Γιώργος Σκαλίδης – Μουσικές Καταγραφές
Παραγωγή: Cyclos Film
Σε συνεργασία: Κέντρο Πολιτισμού Κρήτης
Mε την υποστήριξη
της Περιφέρειας Κρήτης: Περιφερειακή Ενότητα Ρεθύμνης,
της Ιεράς Μητροπόλεως Ρεθύμνης και Αυλοποτάμου,
του Δήμου Μυλοποτάμου
και του Ελληνικού Κέντρου Κινηματογράφου.

πηγή

Ο Κωστής Σαριδάκης στο Χώνος
2023-07-07 21:30 - 23:30 | Χώνος Μυλοποτάμου
Ξεκινάμε δυνατά με τον μοναδικό ΚΩΣΤΗ ΣΑΡΙΔΑΚΗ την Παρασκευή 7 Ιουλίου, για να ξεφαντώσουμε όλοι μαζί και να γίνουμε, “ένας κύκλος, μία παρέα”.

Την κρητική βραδιά διοργανώνει ο πολιτιστικός σύλλογος “Το Χώνος” Μυλοποτάμου, στα πλαίσια των Αγιοκυριακάτικων Θρησκευτικών, Πολιτιστικών & Αθλητικών Εκδηλώσεων 2023.

Θα χορέψει ο κρητικός χορευτικός σύλλογος “Τ’ αόρι” του Στέλιου Πατελάρου και της Κατερίνας Ανδρεαδάκη.

Είσοδος Ελεύθερη !!

Ο Μιχάλης Τζουγανάκης στο Γαράζο Μυλοποτάμου
2023-07-07 21:30 - 23:30 | Γαράζο
Ραντεβού στο Γαράζο την Παρασκευή 7 Ιουλίου με τον Μιχάλη Τζουγανάκη
Φιλοξενώντας τον δημοφιλή και επιτυχημένο μουσικό και ερμηνευτή Μιχάλη Τζουγανάκη, ξεκινούν οι καλοκαιρινές εκδηλώσεις του Πολιτιστικού Συλλόγου Γαράζου Μυλοποτάμου.
Με αφορμή την εορτή της πολιούχου Γαράζου Αγίας Κυριακής, οργανώνεται μια μοναδική Κρητική μουσική βραδιά στην πανέμορφη πλατεία του χωριού όπου ο Μιχάλης Τζουγανάκης και οι συνεργάτες του, σας περιμένουν για ένα μουσικό ταξίδι και ένα γνήσιο παραδοσιακό ξεφάντωμα.
Η εκδήλωση θα γίνει την Παρασκευή 7 Ιουλίου 2023.
Ώρα έναρξης 21:30.
Είσοδος Ελεύθερη.

Θεατρική παράσταση: «Αίας» του Γιάννη Ρίτσου
2023-07-08 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΓΙΑΝΝΗ ΡΙΤΣΟΥ
ΑΙΑΣ

Η παράσταση «Αίας» του Γιάννη Ρίτσου, καλοκαιρινή παραγωγή του ΔΗΠΕΘΕ Κρήτης, για την περίοδο 2022-23, κάνει πρεμιέρα στα Χανιά, στο Αρχαίο Θέατρο της Απτέρας στις 30 Ιουνίου, σε σκηνοθεσία Βασίλη Παπαβασιλείου και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη και σε επιλεγμένα Φεστιβάλ στην Αθήνα.
Ο Γιάννης Ρίτσος έγραψε το θεατρικό αφηγηματικό μονόλογο «Αίας», στα χρόνια της εξορίας του στη Λέρο και τη Σάμο (1967-1969).
Ο «Αίας» είναι ένας από τους 17 μονολόγους που συγκροτούν το μείζον έργο του Γ.Ρίτσου «Τέταρτη Διάσταση»(1956-1975). Οι ήρωες αυτών των μονολόγων, σχεδόν όλοι πρόσωπα των αρχαίων μύθων ή της τραγωδίας, βρίσκουν συχνά τη θέση τους στη θεατρική σκηνή.
«Το θέατρο του Ρίτσου είναι ένα θέατρο γλώσσας και ιδεών. Το ανθρώπινο πάθος, είτε τη «γυναικεία» ψυχή αφορά είτε την «ανδρική», φωτίζεται στοργικά και συνάμα ανελέητα ως έρμαιο μιας υπέρτερης διαπλοκής δυνάμεων, που φέρουν τα ωραία ονόματα Πόθος, Δόξα, Ομορφιά και συνθέτουν το δίχτυ της Μοίρας μας. Στους «μονολόγους» του Ρίτσου το πάθος δεν εκτίθεται ως άμεσο βίωμα αλλά ως αναδρομή. Όχημα αυτής της αναδρομής είναι η γλώσσα. Κάτι περισσότερο: η γλώσσα και το παιχνίδι της είναι η μόνη ταυτότητα των ηρώων του. Οι κατά συνθήκη ονομασίες Αίας, Ορέστης, Ελένη κλπ δεν σηματοδοτούν ατομικές οντότητες αλλά κόμπους του Μύθου ή, μ’ άλλα λόγια, της ακατάλυτης δύναμης του Απρόσωπου που εξυφαίνει, που πλέκει τη μικρή ζωή του καθενός μας. Τι άλλο έκανε η αρχαία τραγωδία;» τονίζει ο σκηνοθέτης.
Εξέχουσα θεατρική εμπειρία, υπήρξε η παράσταση «Ελένη» του Γιάννη Ρίτσου σε σκηνοθεσία Βασίλη Παπαβασιλείου, που παίχτηκε επί 10 χρόνια σε διαφορετικούς χώρους και γνώρισε τεράστια επιτυχία. Ο ίδιος ο Β. Παπαβασιλείου ερμήνευσε τον ομώνυμο ρόλο και για την ερμηνεία του τιμήθηκε με το βραβείο καλύτερης ανδρικής ερμηνείας «Κάρολος Κουν» από την Ένωση Ελλήνων θεατρικών και μουσικών κριτικών (2001). Το έργο παρουσιάστηκε και από το ΔΗ.ΠΕ.ΘΕ.Κρήτης τον Απρίλιο του 2010, στο Βενιζέλειο Ωδείο Χανίων.

ΣΗΜΕΙΩΜΑ ΣΚΗΝΟΘΕΤΗ
Ο Αίας έχει παραπλανηθεί. Υποκύπτει στην παραπλάνηση που οργανώνει η Αθηνά και στρέφεται ενάντια στα ζώα νομίζοντας ότι εξοντώνει ανθρώπους, τους εχθρούς του, γιατί ο Αίας είναι ήρωας ενός άλλου κόσμου, μιας εποχής που έχει παρέλθει. Είναι η εποχή που τέλος της διαμάχης σήμαινε απαραίτητα τέλος των μονομάχων. Την άλλη μέρα συνειδητοποιεί την πλάνη του. Τον πνίγει η ντροπή. Τον εκμηδενίζει η καταισχύνη. Το έργο του Σοφοκλή μας λέει ότι πέρασε πια ο καιρός που ο κόσμος χρειαζόταν την αξία του σπαθιού, δηλαδή ο κόσμος του Αίαντα, τώρα οι άνθρωποι είναι έτοιμοι να αναγνωρίσουν την αξία του νου. Είναι ο κόσμος του Οδυσσέα. Το έργο του Γιάννη Ρίτσου από τη δική του μεριά συνομιλεί με το κείμενο του μεγάλου τραγικού διασταυρώνοντας τις αρετές της γλωσσικής εικονοπλασίας με τη δύναμη της θεατρικής συνθήκης. Ανήκει στην περίοδο της μεγάλης ωριμότητας του ποιητή όπως και τα υπόλοιπα κείμενα της “Τέταρτης Διάστασης”. Μέσα στο ζόφο της δικτατορίας ο Ρίτσος πιάνεται από τους ήρωες του αρχαίου κόσμου, υπερασπιζόμενος την ισχύ και τη μαγεία της γλώσσας μας σε έναν καιρό που το εθνικό γλωσσικό μας όργανο δεχόταν μια συστηματική επίθεση από τους θεράποντες της ανοησίας και της πατριδοκαπηλείας

ΣΥΝΤΕΛΕΣΤΕΣ
Σκηνοθεσία: Βασίλης Παπαβασιλείου
Σκηνικά-Κοστούμια: Άγγελος Μέντης
Φωτισμοί: Αλέκος Γιάνναρος
Σύνθεση ηχοτοπίων: Jan Van Angelopoulos
Συνεργάτις Σκηνοθέτις: Νικολέτα Φιλόσογλου
Φωτογραφίες αφίσας – προβών – trailer: Πάτροκλος Σκαφίδας
Φωτογραφίες παράστασης: Γιώργος Αναστασάκης

Ερμηνεύει ο Μανώλης Μαυροματάκης
Συμμετέχει η Μάγδα Καυκούλα

Παραστάσεις:
Χανιά, 30 Ιουνίου, 1 και 2 Ιουλίου, Αρχαίο Θέατρο Απτέρας, 21:30, Γενική είσοδος 15€
Ηράκλειο, 6 και 7 Ιουλίου, Κηποθέατρο «Μ. Χατζιδάκις», 21:30
Ρέθυμνο, 8 Ιουλίου, Θέατρο «Ερωφίλη» Φορτέτζα, 21:30
Σητεία, 10 Ιουλίου, Φρούριο Καζάρμα, 21:30

Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Παλαιόχωρα, 3 Ιουλίου, Δημοτικό Σχολείο, 21:30, Γενική είσοδος 8€
Άγιος Αντώνιος, 5 Ιουλίου, Θέατρο «Αλέξης Μινωτής», 21:30, Γενική είσοδος 8€
Νωπήγεια, 11 Ιουλίου, Πέτρινο Θέατρο, 21:30, Γενική είσοδος 8€
Μαχαιροί, 12 Ιουλίου, Θέατρο Μαχαιρών, 21:30, Γενική είσοδος 8€

Παραστάσεις στην Αθήνα:
Παπάγου, 26 Ιουλίου, Κηποθέατρο Παπάγου,
Βύρωνας, 27 Ιουλίου, Θέατρο «Άννα Συνοδινού»

Ηλεκτρονική προπώληση για τις παραστάσεις στην Κρήτη: https://www.viva.gr/tickets/theater/aias-tou-gianni-ritsou/ και στο ταμείο του θεάτρου 1,5 ώρα πριν από κάθε παράσταση
Χορηγός επικοινωνίας: ΗΧΟΣ FM 94.2
Μείνετε συντονισμένοι για δωρεάν προσκλήσεις!

Η Ελένη Βεργαδή στο Χώνος
2023-07-08 21:30 - 23:30 | Χώνος Μυλοποτάμου
Οι μουσικές εκδηλώσεις συνεχίζονται και το Σάββατο 8 Ιουλίου με Λαϊκή Βραδιά και ΕΙΣΟΔΟ ΕΛΕΥΘΕΡΗ!
Η υπέροχη Ελένη Βεργαδή με το συγκρότημά της στο τραγούδι, ο Δημήτρης Κανλής στο μπουζούκι και ο Δημήτρης Κατσικαβέλας στα πλήκτρα, θα μας ανεβάσουν, ώστε να γίνουμε όλοι, “ένας κύκλος, μία παρέα”.
Την βραδιά διοργανώνει ο πολιτιστικός σύλλογος “Το Χώνος” Μυλοποτάμου.
Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων 2023.

Παντ. Θαλασσινός - Γ. Καζαντζής - Κ. Φασουλάς live
2023-07-09 20:00 - 23:30 | Αγροτικό δισκοπωλείο, Σεισαρχα, Ρέθυμνο
Παρουσίαση δίσκου
«Αινίγματα»
Παντελής Θαλασσινός, Γιώργος Καζαντζής, Κώστας Φασουλάς

Ο Παντελής Θαλασσινός, ο Γιώργος Καζαντζής και ο Κώστας Φασουλάς, παρουσιάζουν ολοκληρωμένο τον νέο δίσκο τους, με τίτλο «Αινίγματα».
Έχει προηγηθεί η επιτυχημένη κυκλοφορία των τραγουδιών, προπομπών του νέου album, «Οι Δείκτες» και «Τα Ξένα» με τη συμμετοχή του Δημήτρη Ζερβουδάκη.
Η παρουσίαση θα γίνει την Κυριακή 9 Ιουλίου στο «Αγροτικό δισκοπωλείο» στα Σίσαρχα στις 20:00.
Στην εκδήλωση θα ακουστούν ζωντανά τα τραγούδια του δίσκου καθώς και τραγούδια από τη δισκογραφία των δημιουργών.
Την ορχήστρα αποτελούν ο Παντελής Θαλασσινός στην κιθάρα, ο Γιώργος Καζαντζής στο πιάνο και ο Νίκος Μέρμηγκας στο μπουζούκι και λαούτο.
Σας περιμένουμε !!
Για κρατήσεις & πληροφορίες:
6980976609-2834020339-2810225758

Η 'Τοσοδούλα' του Άρη Αρμάου
2023-07-09 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Βασισμένο στο τρυφερό παραμύθι του Hans Christian Andersen.
Ημερομηνία παράστασης: Κυριακή 9 Ιουλίου 2023, στο Θέατρο “Ερωφίλη” Φορτέτζα στις 21.00

Ένας ύμνος στη μητρότητα…
Το τρυφερό παραμύθι του Hans Christian Andersen, που εκθειάζει τη μητρότητα και την αγάπη της μάνας.
Ένα θεατρικό έργο που μιλαει για το ταξίδι της ζωής, τη μοναξιά της τρίτης ηλικίας, το bullying και τη διαφορετικότητα.
Μια φαντασμαγορική θεατρική παράσταση γεμάτη συναισθήματα που θα μαγέψει μικρούς και μεγάλους και θα τους ταξιδέψει στον μικρόκοσμο της Τοσοδουλας.

– Όλα τα εισιτήρια στην τιμή της προπώλησης. Γενική είσοδος 8€

Προπώληση:
στο Viva.gr
https://www.viva.gr/tickets/theater/tosodoula-tou-ari-armaou/
Κιόσκι Πλατείας 4ων Μαρτύρων, Ρέθυμνο
Τηλ. επικοινωνίας και κρατήσεων: 6949160175

Η Ιουλία Καραπατάκη στις Μαργαρίτες Μυλοποτάμου
2023-07-09 21:30 - 23:30 | Μαργαρίτες, Μυλοπόταμος, Ρέθυμνο
Η χαμογελαστή και γεμάτη θετική ενέργεια Ιουλία, μετά τις sold out εμφανίσεις στην Αθήνα αλλά και στην επαρχία τον Χειμώνα έρχεται μαζί με την μπάντα της στις Μαργαρίτες Μυλοποτάμου , στις 9 Ιουλίου 2023!

Υπόσχεται να μας παρασύρει με τραγούδια που όλοι έχουμε αγαπήσει και τα έχουμε συνδέσει με ξεχωριστές αναμνήσεις!

Το πρόγραμμα που έχει επιλέξει – με σεβασμό, πολλή αγάπη και μεράκι – δείχνει τον τρόπο που επικοινωνεί τις σκέψεις και τα συναισθήματα της.
Θα ακούσουμε διασκευές, παραδοσιακά, έντεχνα και παλιά λαϊκά τραγούδια,ενώ δείγματα της νέας της δουλειάς είναι το χιλιοτραγουδισμένο «Της μνήμης το μαχαίρι» σε στίχους Δημήτρη Μπάκουλη και μουσική Άγη Παπαπαναγιώτου, αλλά και το «Τακούνια για καρφιά» του Ορέστη Ντάντου.

Μαζί της:
Άγης Παπαπαναγιώτου: κιθάρες, φωνή
Καλογιάννης Βεράνης: βιολί, τρομπέτα, φωνή
Άρης Κονιδάρης: πλήκτρα
Μιχάλης Δάρμας: κοντραμπάσο
Κώστας Σπυράτος: τύμπανα
Χρήστος Αναστασιάδης: Γκάιντα, κλαρίνο
Μανώλης Κουταλίδης: ηχοληψία
Προπώληση εισιτηρίων :
Yellow Brunch Cafe ,Κουντουριότου 200 Ρέθυμνο.
Γραφείο Senatus, Πέραμα Μυλοποτάμου

Οι ΣΚΙΑΔΑΡΕΣΕΣ στο Ρέθυμνο
2023-07-11 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Οι ΣΚΙΑΔΑΡΕΣΕΣ στο Ρέθυμνο!
Τρίτη 11 Ιουλίου – Θέατρο Ερωφίλη Φορτέτζα
Έναρξη 21:30

Hey Siri! Google Σκιαδαρέσες!
Οι Σκιαδαρέσες, είναι ένα θρυλικό ελληνικό συγκρότημα της αρχαιότητας, που γνώρισε μεγάλη επιτυχία.
Φημολογείται ότι ιδρύθηκε από τη Νίκη και την Όλγα Σκιαδαρέση, κόρες του Θεού της ομορφιάς και του κάλλους και από τον Σταμάτιο Σέμση, γιο του Μιχάλη.
Σύμφωνα με μελετητές, αποτέλεσαν έμπνευση για το κίνημα της ρωσικής σχολής, της κλασικής μουσικής κι έπαιξαν και ασαφή ρόλο στην ανακάλυψη του τροχού.
Το συγκρότημα, διαλύθηκε τον Οκτώβριο του 1929 με το μεγάλο κραχ, όπου κουφάθηκαν τα 3/3 του συγκροτήματος.
Τελευταία καταγραφή των Σκιαδαρέσες, ήταν στους Ολυμπιακούς αγώνες του Λονδίνου, το 2012.
Φέτος το καλοκαίρι, αναμένεται να επανενωθούν για μια τελευταία συναυλία, στο Θέατρο Ερωφίλη Φορτέτζα, στις 11 Ιουlίου και ώρα 21.30.

Προπώληση 13 Ευρώ
Viva.gr
https://www.viva.gr/tickets/music/skiadareses-summer-tour-2023/
ΚΑΤΑΣΤΗΜΑΤΑ PUBLIC
Βιβλιοπωλείο «ΣΕΛΙΔΑ»

Εύα Πολιτάκη live
2023-07-11 21:30 - 23:30 | Θέατρο Μυθωδία, Γεράνι
«Ερωτευόμαστε. Ζωές μπλεγμένες, χέρια που ονειρεύονται πως θα κρατιούνται για πάντα, καρδιές που μοιράζονται τους χτύπους. Εμείς, όλος ο κόσμος.Μετά, το στραβοπάτημα. Η πτώση. Σε χάνω, με χάνεις, προσπάθεια και πάλι πτώση. Σπάμε, διαλυόμαστε, τα κομμάτια μας χωρίζονται. Η ροή αλλάζει, δεν με αναγνωρίζω, γυρίζει κάτι διαφορετικά. Δεν το ήξερα τότε μα τώρα το ξέρω: Ήταν η μέρα. Ήταν η μέρα που τελείωνε ο κόσμος.»

Η νεοεμφανιζόμενη Εύα Πολιτάκη μαζί με τέσσερις μουσικούς επί σκηνής μας παρουσιάζουν μια πρωτότυπη μουσική παράσταση με τρυφερές ιστορίες και προσωπικές εκρήξεις.Όλα όσα νιώσαμε εκείνη την μέρα που ερωτευτήκαμε και πληγωθήκαμε όπως ποτέ πριν: τη μέρα που τελείωνε ο κόσμος.

Παίζουν οι μουσικοί:
Γιώργος Μαθιανάκης μπάσο
Αντώνης Παλαμάρης πιάνο-φωνή
Μάνος Ναζλής τύμπανα
Θάνος Τσιμιτσέλης τσέλο

Μαρίζα Ρίζου live
2023-07-16 21:30 - 23:30 | Θέατρο Μυθωδία, Γεράνι
Με τον ενθουσιασμό της κυκλοφορίας του τέταρτου προσωπικού της άλμπουμ ‘’Το Χωριό’’ η Μαρίζα Ρίζου στο πλαίσιο της καλοκαιρινής της περιοδείας σε Ελλάδα και Κύπρο, έρχεται την Κυριακή 16 Ιουλίου στο Θέατρο Μυθωδία στο Γεράνι Ρεθύμνου.

«Πριν λίγο καιρό κυκλοφόρησε ο 4ος δίσκος μου με τίτλο ‘Το Χωριό’. Παρέα με ένα μέρος του χωριού -που είναι δηλαδή οι πολύτιμοι συνεργάτες μου-, ετοιμάζουμε ένα live που μιλά για τη διαδρομή που δυστυχώς δε γίνεται να παραλείψει κανείς, εάν θέλει να φτάσει στην ευγνωμοσύνη και στην βαθιά εκτίμηση της ζωής και ‘’Του Χωριού’’ του. Πιο κοντά από ποτέ, πιο μαζί και ήρεμα από ποτέ με μοναδικό στόχο να είμαστε όντως παρόντες και να το χαρούμε.
Να είναι οι καλοκαιρινές μας βραδιές σαν να έχουμε μαζευτεί σε ταράτσες και τα λέμε, συνδεόμαστε και γελάμε και κλαίμε και ζούμε. Και είναι όλα οκ και αποδεκτά.
Σας περιμένω, σας περιμένουμε!
Μαρίζα”

Μαζί της:
Μάρκος Χαϊδεμένος: Επιμέλεια ενορχηστρώσεων /Πιάνο /Hammond/ Roads
Παναγιώτης Κωστόπουλος: Τύμπανα
Γιώργος Μουχτάρης: Κοντραμπάσο / Synth Bass / Μελόντικα / Ρεκ
Άγγελος Αϊβάζης: Κιθάρα / Τζουράς
Σπύρος Νίκας: Σαξόφωνο / Κλαρινο
Αγαπητός Καταξάκης & Ηλίας Καρούμπαλης: Επιμέλεια ήχου
Φίλιππος Τρέπας: Φωτισμοί
Παραγωγή: Menta Art Productions

Early Birds 15€
Γενική είσοδος 17€
Προπώληση viva.gr και βιβλιοπωλείο Κλαψινάκης

Γιώργος Σαμπάνης live
2023-07-16 23:00 - 23:30 | Louvro the club, Σαλαμίνος 18
Ο ΓΙΩΡΓΟΣ ΣΑΜΠΑΝΗΣ ΤΗΝ ΚΥΡΙΑΚΗ 16 ΙΟΥΛΙΟΥ ΜΑΖΙ ΜΑΣ ΓΙΑ ΕΝΑ ΑΝΕΠΑΝΑΛΗΠΤΟ LIVE!
* Τηλ κρατήσεων : 6980877493 *

Παιδική παράσταση "Παραμύθι χωρίς όνομα"
2023-07-19 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
ΠΑΡΑΜΥΘΙ ΧΩΡΙΣ ΟΝΟΜΑ
Της Πηνελόπης Δέλτα
Σε σκηνοθεσία ΚΑΡΜΕΝ ΡΟΥΓΓΕΡΗ

Από το ομώνυμο μυθιστόρημα της Πηνελόπης Δέλτα. Ένα έντεχνο, διαχρονικό παραμύθι, όπου η πατρίδα και τα δεινά της, μεταφέρονται με έναν εύληπτο και μαγικό τρόπο.

Στο βασίλειο των Μοιρολάτρων ο Αστόχαστος γιος του βασιλιά Συνετού, διαδέχεται τον πατέρα του στον θρόνο. Ο νέος βασιλιάς ενδιαφέρεται μόνο για διασκέδαση και καλοπέραση. Όπως είναι φυσικό σε λίγο καιρό το βασίλειο καταρρέει. Το θησαυροφυλάκιο αδειάζει! Η χώρα δανείζεται συνέχεια και ο τόπος ερημώνει. Μην αντέχοντας αυτή την κατάσταση ο γιος του βασιλιά αποφασίζει να δράσει. Με βοηθό την μικρή του αδερφή και μετά από πολλές περιπέτειες θα κατορθώσει να εμπνεύσει πίστη και εμπιστοσύνη στον λαό του ώστε όλοι μαζί να βοηθήσουν να ανορθωθεί η χώρα.
Το βασιλόπουλο, ο πρωταγωνιστής της ιστορίας μας, θα μπορούσε να είναι ο νέος Έλληνας που βρίσκει τη δύναμη και τον τρόπο ώστε να ξαναγεννηθεί η πατρίδα του. Είναι ένα έργο με ιδιαίτερα ενδιαφέρουσα πλοκή, που σίγουρα θα διασκεδάσει τα παιδιά, αλλά συγχρόνως θα τα διδάξει με έμμεσο τρόπο, μια που μιλάει για τις αξίες
της εργασίας,
της δικαιοσύνης,
της προσπάθειας,
της ανδρείας,
της συλλογικότητας σε αντίθεση με
την τεμπελιά,
την αδικία, την παραίτηση,
τη δειλία και
τον ατομισμό.

ΣΥΝΤΕΛΕΣΤΕΣ ΠΑΡΑΣΤΑΣΗΣ
Κείμενο-Αφήγηση: Κάρμεν Ρουγγέρη
Σκηνοθεσία: Χριστίνα Κουλουμπή, Κάρμεν Ρουγγέρη
Σκηνικά-κοστούμια: Χριστίνα Κουλουμπή
Κίνηση-χορογραφίες-φωτισμοί: Πέτρος Γάλλιας
Μουσική σύνθεση-ενορχήστρωση, Video Art: Αντώνης Δελαπόρτας
Στίχοι & επιλογή τραγουδιών: Ανδρέας Κουλουμπής
Βοηθός Σκηνοθέτη: Γιάννης Τσουρουνάκης
Υπεύθυνη περιοδείας: Ελένη Καρτάση

Παίζουν οι ηθοποιοί: Χριστίνα Κουλουμπή, Ελένη Ζιώγα, Γιάννης Νικολάου, Μελίνα Σπετσιέρη, Νεκτάριος Φαρμάκης, Κατερίνα Γεωργάκη, Αυγουστίνος Ρεμούνδος, Ξένια Παυλοπούλου.

Ημερ/νίες
19/07/2023

Τοποθεσία
Θέατρο Ερωφίλη, Φορτέτζα, Ρέθυμνο

Χορηγός επικοινωνίας: ΗΧΟΣ FM 94.2
Μείνετε συντονισμένοι για δωρεάν προσκλήσεις!

Θεατρική παράσταση: «Άντρες με τα όλα τους»
2023-07-20 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Θέατρο «ΕΡΩΦΙΛΗ»
ΡΕΘΥΜΝΟ
Πέμπτη 20 Ιουλίου
«Άντρες με τα όλα τους»
Ladies Night!!!
των Stephen Sinclair και Anthony McCarten
Χορηγός επικοινωνίας: ΗΧΟΣ FM 94.2

Η Κωμωδία της χρονιάς που παίχτηκε με μεγάλη επιτυχία τον χειμώνα στην Αθήνα στο θέατρο Βέμπο, αυτό το καλοκαίρι ταξιδεύει σε όλη την Ελλάδα!
Στην Νέα Ζηλανδία το 1987 οι συγγραφείς Stephen Sinclair και Anthony McCarten παρουσιάσανε την κωμωδία με τον τίτλο «Ladies Night». Όπου ανέβηκε το έργο πάντα οι παραστάσεις ήτανε soldout.
H Θέμις Μαρσέλλου, η σκηνοθέτιδα όλων των μεγάλων μιούζικαλ, διασκεύασε και σκηνοθέτησε μία νέα παράσταση, προσαρμοσμένη στην σημερινή πραγματικότητα.

Λίγα λόγια για το έργο
Σε μια Αθήνα, μετά την πανδημία και μέσα στην ενεργειακή κρίση, έξι άντρες εντελώς διαφορετικοί μεταξύ τους, με μόνο κοινό το ότι μένουν στην ίδια γειτονιά, έχουν μείνει άνεργοι…Στην απελπισία τους και μέσα από κωμικοτραγικές καταστάσεις, αποφασίζουν να κάνουν όλοι μαζί ένα σόου με στριπτήζ, για να μπορέσουν να βγάλουν χρήματα και να σώσουν ό, τι προλαβαίνουν από τις ζωές τις δικές τους και των οικογενειών τους… Μόνο που κανείς απ’ αυτούς δεν ξέρει να χορεύει και κυρίως να γδύνεται!! Άντρες με τα…όλα τους…Μια παράσταση γεμάτη γέλιο, ανατροπές, ανθρώπινες ιστορίες, αγάπη, χορό, μουσική και στριπτήζ!!!
Πρωταγωνιστούν
Οι Άντρες: Μάρκος: Αντώνης Λουδάρος, Βασίλης: Σωτήρης Καλυβάτσης, Αριστείδης: Γιώργος Γαλίτης, Βρασίδας: Ησαΐας Ματιάμπα,, Μίλτος: Θανάσης Πατριαρχέας, Έντι: Ντάνιελ Νούρκα.
Οι Γυναίκες: Αλίκη: Ελένη Καρακάση, Σοφία: Παρθένα Χοροζίδου, Μαρίνα: Ιζαμπέλλα Φούλοπ, Άννα: Άννα Μαρία Κόρνια και η Βίκυ Κάβουρα
Συντελεστές
Θέμις Μαρσέλλου: Σκηνοθεσία και απόδοση – διασκευή κειμένου
Μαίρη Τσαγκάρη: Σκηνικά
Παναγιώτα Κοκκορού: Κοστούμια
Νικόλας Γουάστωρ: Ενορχήστρωση, μουσική διδασκαλία, μουσική επιμέλεια
Άννα Αθανασιάδη: Χορογραφία
Μελίνα Μάσχα: Φωτισμοί
Σοφία Δριστέλα: Συνεργάτης Ενδυματολόγου
Νίκος Ζήκος: Φωτογραφίες
Στέφανος Παπαδόπουλος: Τρέιλερ
Μαρία Βασιλάτου: Βοηθός σκηνοθέτη
Κάρολος Πορφύρης: Σχεδιασμός προγράμματος-αφίσες
Ντόρα Βαλσαμάκη: Οργάνωση παραγωγής
Παραγωγή: Θεατρικές επιχειρήσεις ΤΑΓΑΡΗ

Διάρκεια παράστασης : 120’ με διάλειμμα
Ώρα έναρξης : 9.30 μμ
Προπώληση : Viva.gr & σημεία προπώλησης

8o ΑMARI Green Festival
2023-07-21 08:00 - 2023-07-24 22:00
8o ΑMARI GREEN FESTIVAL
21 – 22 – 23 – 24 ΙΟΥΛΙΟΥ 2023
ΔΗΜΟΤΙΚΟ ΘΕΑΤΡΟ ΑΠΟΣΤΟΛΩΝ – ΠΛΑΤΕΙΑ ΠΟΛΙΤΙΣΤΙΚΟΥ ΣΥΛΛΟΓΟΥ ΑΠΟΣΤΟΛΩΝ – ΦΟΥΡΦΟΥΡΑΣ – ΣΧΟΛΗ ΑΣΩΜΑΤΩΝ – ΔΗΜΑΡΧΕΙΟ ΑΓΙΑΣ ΦΩΤΕΙΝΗΣ ΚΑΙ ΣΤΑ ΧΩΡΙΑ ΤΟΥ ΔΗΜΟΥ ΑΜΑΡΙΟΥ

ΠΡΟΓΡΑΜΜΑ
Παρασκευή 21 Ιουλίου 2023
8:00 – 11:00: Πεζοπορικές διαδρομές στη Φύση, τον Πολιτισμό και την Ιστορία μας – ΑΠΟΔΟΥΛΟΥ: ΠΡΩΤΗ πεζοπορική διαδρομή για Αποδούλου- Καλουφκάς – Άι Γιώργος Ξιφιφόρος. Συνάντηση στην πλατεία σε συνεργασία με τον Πολιτιστικό Σύλλογο Αποδούλου.
17:00 – 18:00: Φαράγγι Πατσού – Εκκλησία Αγίου Αντωνίου: Ξενάγηση, σήμανση.
18:00 – 19:00: Οινοποιείο Κουρκουλού: Αμπελουργικός περίπατος. Γευσιγνωσία οίνου.
17:00 – 21:00: Πνευματικό Κέντρο Ενορίας Κουρουτών: «Οι Κουρουτιανές ανοίγουν τις κασέλες τους».
19:00 – 21:00: Πλατεία Πολιτιστικού Συλλόγου Αποστόλων: «Γευστική Παράδοση: Από την τυροκόμηση στην απόλαυση». Τοπικοί παραγωγοί – τυροκόμοι τυροκομούν και κερνούν. Μυζηθρόπιτες και τυρόπιτες ακολουθούν. Από την παραγωγή στην κατανάλωση σε συνεργασία με τους Πολιτιστικούς Συλλόγους Νίθαυρης, Φουρφουρά, Πετροχωρίου, Παντάνασσας και Αποστόλων.
19:15 – 19:30: Πλατεία Πολιτιστικού Συλλόγου Αποστόλων: Παρουσίαση των ιστοσελίδων discoveramari.gr & game.discoveramari.gr του Δήμου Αμαρίου. Παρουσίαση: Γιώργος Μουρτζανός – Ειρηναίος Γερογιάννης.
19:30 – 20:00: Πλατεία Πολιτιστικού Συλλόγου Αποστόλων «Επιχειρηματικές ευκαιρίες στο Αμάρι. Αλυσίδα αξίας των προϊόντων στον Ψηλορείτη». Εισηγητής: Μανιούδης Μανώλης, ΕΣΕΕ.
20:30 – 20:45: Πλατεία Πολιτιστικού Συλλόγου Αποστόλων: Ομιλία με θέμα «Γεωλογικές μεταμορφώσεις στην Κρήτη και στην περιοχή». Εισηγητής: Δρ. Χαράλαμπος Φασουλάς – Μουσείο Φυσικής Ιστορίας και μέλος του Συμβουλίου του προγράμματος του Παγκόσμιου Γεωπάρκου UNESCO, πρόεδρος ΔΙΚΤΥΟΥ ΙΔΑΙΩΝ.
21:15 – 22:30 Δημοτικό Θέατρο Αποστόλων: ΣΥΝΑΥΛΙΑ «Τα παραδοσιακά Πνευστά της Κρήτης». Παλαιοί μελωδικοί σκοποί, αρχέγονα όργανα και ηχοχρώματα ζωντανεύουν σε μία μουσική παράσταση. Αναβιώνουν, αναδημιουργούνται και συνταιριάζονται στο σήμερα. Γιώργος Ζαχαριουδάκης: θιαμπόλι – μαντούρα – ασκομαντούρα, Μαρία Λούκα: τραγούδι – κρουστά, Στέλιος Συκάκης: λαούτο, μπουλγάρι, Παραγιουδάκης Ανδρέας: κιθάρα, μαντολίνο.
22:30 – 00:30: Δημοτικό Θέατρο Αποστόλων: ΣΥΝΑΥΛΙΑ «TOPOS»: Με στοιχεία από την κρητική σούστα, παραδοσιακά γυρίσματα στη φωνή, ποπ, ροκ, και new age folk, οι topos επηρεάζονται από τη νησιώτικη ζωή τους και οι αναφορές τους αντηχούν σε θάλασσες, ουρανούς, φαράγγια, την ελευθερία, τον ήλιο, τον έρωτα και τη μαγεία της ζωής. Ματθαία Σπιταδάκη: τραγούδι, Αλεξαντωνάκη Ελένη: πλήκτρα – μπάσο, Αργύρης Έξαρχος: ηλεκτρική κιθάρα, Φίλιππος Ζεϊμπέκογλου: τύμπανα, Βαγγέλης Μαμαλάκης: λαούτο.

Σάββατο 22 Ιουλίου 2023
08:00 – 11:00: ΝΙΘΑΥΡΗ: Δεύτερη ανάβαση με ξενάγηση. Σας περιμένουμε στη Βρύση του χωριού για μια ανάβαση 4Χ4 σε υψόμετρο 700m στο σπήλαιο «Νοτική Τρύπα» Paul Faure. Ξενάγηση – φιλοξενία από τον Πολιτιστικό Σύλλογο.
17:00 – 21:00: Αίθουσες Πολιτιστικών Συλλόγων: «Οι Αμαριώτισες ανοίγουν τις κασέλες τους» σε Αποδούλου, Νίθαυρη, Φουρφουρά, Πετροχώρι και συνεχίζεται η έκθεση στις Κουρούτες.
18:00 – 20:00: Περιβάλλον χώρος Θεάτρου Αποστόλων: «Εικαστικό δρώμενο εμπνευσμένο από τα εκθέματα του Γεωπάρκου Ψηλορείτη». Τα παιδιά οικειοποιούνται απολιθώματα ζώων και το φυσικό τοπίο, ζωγραφίζοντας και κατασκευάζοντας. Επιμέλεια: Κατερίνα Γιαβρίδη, εικαστικός – εκπαιδευτικός.
18:30 – 19:30: Πλατεία Πολιτιστικού Συλλόγου Αποστόλων: Ομιλία με θέμα «Δυνατότητα καλλιέργειας υποτροπικών φυτών (αβοκάντο, μάνγκο κά) στο Αμάρι». Ομιλητής: Δρ. Λιονάκης Σπύρος, καθηγητής του Ελληνικού Μεσογειακού Πανεπιστήμιο σε συνεργασία με το Ινστιτούτο Οικολογικής Γεωργίας ΔΗΩ.
19:00 – 19:30: Πλατεία Πολιτιστικού Συλλόγου Αποστόλων: «Παρουσίαση σύγχρονων και καινοτόμων προϊόντων της Αμαριώτικης Γης». Αγροκτήματα Κρήτης – Μανωλιτσάκης ΑΕ.
19:30 – 20:15: Πλατεία Πολιτιστικού Συλλόγου Αποστόλων: Ομιλία με θέμα «Προοπτική εκτεταμένης καλλιέργειας χαρουπιάς στην περιοχή». Ομιλητής: κος Κοπανάκης Ιωάννης, ιδρυτής εταιρείας «Αροδαμός», καλλιέργεια – επεξεργασία χαρουπιού, σε συνεργασία με το Ινστιτούτο Οικολογικής Γεωργίας ΔΗΩ.
20:15 – 21:00: Πλατεία Πολιτιστικού Συλλόγου Αποστόλων: Παρουσίαση του έργου «Ψηφιακές διαδρομές στο Αμάρι». Παρουσίαση: Γιώργος Μουρτζανός – Νίκος Νεβεσκιώτης.
21:30 – 00.30: Δημοτικό Θέατρο Αποστόλων: ΜΕΓΑΛΗ ΣΥΝΑΥΛΙΑ με χορό «Η Κρήτη φιλοξενεί τις λύρες της Ελλάδας στο Αμάρι». Κάθε τόπος έχει τη δική του λύρα. Με το δικό της σχήµα, την κατασκευή, το κούρδισµα, την τεχνική παιξίµατος, το ξεχωριστό ρεπερτόριο. Είναι ένα υπέροχο ψηφιδωτό µε διαφορετικά πρόσωπα και εικόνες, αυτός ο κόσµος ο µικρός, ο µέγας, που λέει και ο Ελύτης, ο οποίος απλώνεται από τη Μακεδονία και τη Θράκη, ως το Βόρειο και το Ανατολικό Αιγαίο, τα Δωδεκάνησα, την Κρήτη!!!
Την εκδήλωση θα πλαισιώνουν χορευτικά συγκροτήματα από τις προαναφερόμενες περιοχές!!!
Μανώλης Μπουνταλάκης: λύρες Κρήτης – πολίτικη λύρα – λύρα Λακωνίας, Αλέξης Παρτινούδης: θρακιώτικη λύρα, Αλέξανδρος Παπουτσής: λύρα Δράμας, Στέλιος Γεωργιάδης: ποντιακή λύρα, Βαγγέλης Μαμαλάκης: κρητικό λαούτο – στεριανό λαούτο, Κώστας Κονταξάκης: κρητικό λαούτο, Στέλιος Κασαπάκης: ούτι, Μιχάλης Χανιωτάκης: Κανονάκι, Ευάγγελος Σωτηρόπουλος: γκάιντα, Γιώργος Γεωργίου: νταούλι – στειακό νταουλάκι – μπεντίρ

Κυριακή 23 Ιουλίου 2023
08:00 – 12:00: Πεζοπορικές διαδρομές στη Φύση, τον Πολιτισμό και την Ιστορία μας – ΦΟΥΡΦΟΥΡΑΣ: Τρίτη πεζοπορική διαδρομή Φουρφουράς – Ώχρα. Συγκέντρωση έξω από το Γυμνάσιο – Λύκειο Φουρφουρά σε συνεργασία με τον Πολιτιστικό Σύλλογο.
10:00 – 14:00: «Στολίδια στα μπαλκόνια: Τα Αμαριώτικα Υφαντά βγαίνουν απ’ τα μπαούλα». Τα χωριά του Αμαρίου ανοίγουν τα μπαούλα τους, εκθέτουν τα υφαντά και από το μεσημέρι μέχρι το βράδυ τα απλώνουν στα μπαλκόνια τους (Νίθαυρη – Άγιος Ιωάννης – Αποδούλου – Κουρούτες – Φουρφουράς – Λαμπιώτες – Πετροχώρι – Βισταγή – Παντάνασσα κα). Η επίσκεψη των Αμαριώτικων χωριών με το χειροποίητο γούστο της Αμαριώτισας σε συνδυασμό με τις γαστρονομικές ευκαιρίες στις ταβέρνες των χωριών μας αποτελεί ιδανική κυριακάτικη επιλογή.
16:00: Συναντήσεις για ΑΝΑΒΑΣΗ στον Ψηλορείτη. Στη διαδρομή Λοχριά – Κουρουπητό – Αγκαθέτες. Σε αυτή τη διαδρομή έχουν δηλώσει συμμετοχή οι Πολιτιστικοί Σύλλογοι Αγίου Ιωάννη ο Κυμινάρης, Αποδούλου και Νίθαυρης κα.
21:00: «Αντάμωμα στην κορφή». Συνάντηση στην κορυφή του Ψηλορείτη στα 2456m – Θεία Λειτουργία.
18:00 – 20:00: Βισταγή:

Καλούμε μεγάλους και παιδιά να νιώσουν δημιουργοί και να κάνουμε το χώμα έργο τέχνης σε μια επίδειξη του Γιώργου και της Νατάσσας Βαρδαξή.
Παραδοσιακά παιχνίδια και κεράσματα από τους παππούδες και τις γιαγιάδες
Ξενάγηση στο Λαογραφικό Μουσείο Βισταγής.

με την υποστήριξη του Πολιτιστικού Συλλόγου Βισταγής.
17:30 – 19:30: «Ποδηλατοδρομία: Από την Ιερά Μονή Ασωμάτων ανακαλύπτουμε τις ομορφιές των Αμαριώτικων χωριών». Σε συνεργασία με τον ποδηλατικό σύλλογο ATLAS Ρεθύμνου και το δίκτυο Bike Friendly.
17:30: Συγκέντρωση ποδηλατών στη Σχολή Ασωμάτων. Ξενάγηση στην Ιερά Μονή Ασωμάτων
18:00: Έναρξη ποδηλατικής διαδρομής Ιερά Μονή Ασωμάτων – Οψιγιάς – Νευς Αμάρι – Σχολή Ασωμάτων – Αγία Φωτεινή – τερματισμός πλατεία Αποστόλων (χιλιόμετρα).
19:00 – 21:00: Πλατεία Πολιτιστικού Συλλόγου Αποστόλων: «Ολοκλήρωση της Μονάδας Επεξεργασίας απορριμμάτων ΜΕΑ) και Χώρος Υγειονομικής Ταφής των Υπολειμμάτων (ΧΥΤΥ) Αμαρίου». Ενημέρωση για τη ΜΕΑ, δυνατότητες, αξιοποίηση, τα δεδομένα και τα οφέλη από τη λειτουργία της. Στη συνέχεια θα υπάρχει δυνατότητα μεταφοράς και ξενάγησης στο εργοστάσιο ΜΕΑ σε συνεργασία με τον ΕΣΔΑΚ.
18:00 – 20:00: Πλατεία Φουρφουρά: «Υφαντική κατασκευή». Τα παιδιά υφαίνουν το δικό τους αργαλειό με νήματα και υφάσματα γνωρίζοντας την τεχνική της ύφανσης στον αργαλειό και τη γεωμετρία των παραδοσιακών μοτίβων. Επιμέλεια: Κατερίνα Γιαβρίδη, εικαστικός – εκπαιδευτικός.
18:00 – 20:30: Πλατεία Φουρφουρά: Εισήγηση με θέμα «Ενεργός Γήρανση και ζητήματα τρίτης ηλικίας». Εισηγήτρια: κα Παπαδακάκη Μαρία – αναπληρώτρια καθηγήτρια τμήματος Κοινωνικής Εργασίας ΕΛΜΕΠΑ.
Η βραδιά θα κλείσει με Κρητική Μουσική και χορό.
20:00 – 21:00: Πλατεία Πολιτιστικού Συλλόγου Αποστόλων: Ομιλία με θέμα «Η επίδραση των τοπικών προϊόντων και της γαστρονομίας στην ταξιδιωτική εμπειρία. Η περίπτωση του Αμαρίου». Εισηγητής: Δρ. Γεώργιος Απλαδάς, Λέκτορας Υπηρεσιών Τουρισμού του ΕΛΜΕΠΑ.
21:00 – 22:00: Δημοτικό Θέατρο Αποστόλων: ΘΕΑΤΡΙΚΗ παράσταση με τίτλο «Από την πόλη έρχομαι και στην κορφή Κανέλλα» της βραβευμένης Μαρίας Βαρδάκα. Η Ραπουνζέλ, η Κοκκινοσκουφίτσα και η Σταχτοπούτα «συναντιούνται» με την Κανέλλα, τον Κορνήλιο το θεατρίνο, τον Πρίγκιπα, τη Ζιζέλ, τον (καλό) Λύκο, τον Κυνηγό και τη (φροντιστικιά) Μητριά, σε ένα παραμύθι που αφηγείται το ταξίδι από την αθωότητα των παιδιών στην ενηλικίωση και την ευθύνη των επιλογών. Μικροί και μεγάλοι ταξιδεύουν με τους ήρωες και τις ηρωίδες μας μέσα στο παραμυθένιο περιβάλλον, που έχει δημιουργήσει ειδικά για αυτούς ο κορυφαίος φωτιστής Ίαν Ντένις, και απολαμβάνουν ζωντανά τα τραγούδια, αλλά και τους χορούς της παράστασης! Ελένη Δάγκα: σκηνοθεσία, Πρωταγωνιστούν οι: Βασιλική Μάρκου, Ανδρομάχη Σαπουντζή, Λεωνίδας Δραμιτινός, Γιώργος Ξενικάκης

Δευτέρα 24 Ιουλίου 2023
10:00 – 14:00: Κουρουπητό: «Υποδοχή των αναβατών του Ψηλορείτη». Παραδοσιακή φιλοξενία – κέρασμα από τους κτηνοτρόφους της περιοχής.
Δημαρχείο Αγίας Φωτεινής: «Θρύλοι και παραδόσεις. Χαμένες ιστορίες που συνδέονται με έθιμα των χωριών του Αμαρίου με τοπωνύμια και τα κειμήλια που έχουμε» με στόχο:

Την ευαισθητοποίηση της τοπικής κοινωνίας για την αξία της διαφύλαξης της άυλης πολιτιστικής κληρονομιάς ως στοιχείου συλλογικής ταυτότητας και μνήμης.
Την ενεργοποίηση της Τοπικής Κοινωνίας και η συμμετοχή σε ένα σχέδιο με σκοπό την συστηματική εργασία για τη διάσωση του άυλου πολιτισμού της περιοχής.
Την καταγραφή του άυλου πολιτιστικού αποθέματος της περιοχής.
Την ανάδειξη του άυλου πολιτιστικού αποθέματος και η ενίσχυση των στοιχείων που θεωρούνται βιώσιμα.

19:00 – 20:30: 1η εκδήλωση: «Φωνές – η Προφορική Ιστορία στο Προσκήνιο». Με αφορμή συνεργασία του Δήμου Αμαρίου και της Πολιτιστικής Εταιρείας Κρήτης στο πλαίσιο του προγράμματος «Κρήτη, Προφορική Ιστορία / Crete Oral History» συζητάμε για την προφορική ιστορία, τη διάσωση και την ανάδειξη του άυλου Πολιτισμού.
Στην συζήτηση συμμετέχουν οι σχεδιαστές του προγράμματος:

Χαρά Ανδρεάδου (ΜΑ, ΜEd, PhD candidate) ιστορικός, αρχαιολόγος, πολιτισμολόγος, εκπαιδευτικός, επιστημονικός συνεργάτης Φεστιβάλ Κινηματογράφου Χανίων.
Ματθαίος Φραντζεσκάκης, μαθηματικός, δημοσιογράφος, εκπαιδευτής ενηλίκων, Διευθυντής Πολιτιστικής Εταιρείας Κρήτης και Φεστιβάλ Κινηματογράφου Χανίων.

Εκ μέρους του Δήμου Αμαρίου συμμετέχουν οι:

Μαρία Καναβά, Φιλόλογος – Ερευνήτρια του Πανεπιστημίου Σορβόννης,
Αρετή Μαρματάκη, Κοινωνιολόγος – Εκπαιδευτικός,
Εμμανουήλ Ψαρουδάκης, Πρόεδρος της Οργανωτικής Επιτροπής του AMGF.

Κινητοποιούμε ερευνητές – συγγραφείς – ιστορικούς – καθηγητές – δασκάλους – επιστήμονες και ενεργούς πολίτες που θέλουν να συμβάλλουν στην υλοποίηση αυτής της προσπάθειας.
21:00 – 22:00: Πλάτανος: Παιδική παράσταση «Ο Θωμάς και τα κουτιά του». Μια διαδραστική Παιχνιδοπαράσταση για παιδιά από ενός έως 7 ετών. Ελάτε όλοι μαζί, να βρούμε το «μελένιο κλειδί» και να ξεκλειδώσουμε ένα-ένα τα 5 κουτιά! Να ανακαλύψουμε τι ιστορίες και τι παιχνίδια κρύβει μέσα του το καθένα από αυτά! Να παίξουμε, να χορέψουμε, να τραγουδήσουμε! Παρέα με τον Θωμά και του φίλους του, τον Ζάχο τον βατραχούλη, τον καφέ αρκούδο, την μικρή αράχνη, την παιχνιδιάρα κότα και το γλυκό κοκοράκι! Θα μετρήσουμε, θα αναγνωρίσουμε τα χρώματα, θα διασκεδάσουμε! Θα περάσουμε SUPER! Θωμάς Καντιφές: ηθοποιός – κείμενα – σκηνικά – σκηνοθεσία, Μαρία Καντιφέ: τραγούδι – ήχος, Άννα Τζανιδάκη: φωτισμός

ΠΥΞ ΛΑΞ live
2023-07-21 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΠΥΞ ΛΑΞ
TOUR 2023
ΓΙΑ ΠΑΝΤΑ!
ΠΑΡΑΣΚΕΥΗ 21 ΙΟΥΛΙΟΥ 2023
ΦΡΟΥΡΙΟ ΦΟΡΤΕΤΖΑ / ΡΕΘΥΜΝΟ

Οι Πυξ Λαξ είναι εδώ, μαζί μας και το καλοκαίρι του 2023!

Υποδεχόμαστε το συναυλιακό καλοκαίρι του 2023 μαζί με τους Πυξ Λαξ! Παντού και πάντα, μαζί με αυτούς τους θρυλικούς πρωταγωνιστές της ελληνικής ροκ, που ενσαρκώνουν την ενωτική δύναμη της μουσικής, τον κοινωνικό της χαρακτήρα, που ζωντανεύουν τις παρέες και βάζουν φωτιά στα συναισθήματα.

Οι αιώνιοι αγαπημένοι του ελληνικού μουσικόφιλου κοινού τραγουδούν για τις «παλιές» και τις νέες αγάπες, εξερευνούν την τέχνη τους, αναζητούν και χτίζουν νέες μουσικές ταυτότητες αλλά πάνω απ’ όλα συνεχίζουν να κάνουν αυτό που ξέρουν καλύτερα , να δίνουν συναυλίες!

Οι Πυξ Λαξ, ακμαίοι και ανθεκτικοί, εκφράζουν το κλασικό, το διαχρονικό, αυτό που δε χάνεται, που δεν ξεχνιέται, που δε σβήνει από το πέρασμα του εφήμερου. Οι στίχοι και οι μουσικές τους διακρίνονται όχι μόνο για τη μελωδικότητά τους αλλά και για την οικουμενικότητά τους. Εξακολουθούν να δονούν την ψυχή χιλιάδων ανθρώπων, νέων και μεγαλύτερων.
Με την νέα τους περιοδεία, οι ΠΥΞ ΛΑΞ ανοίγουν και φέτος την πόρτα στο κοινό τους και το προσκαλούν σε μια αξέχαστη μουσική βραδιά.

ΠΥΞ ΛΑΞ, ένας έρωτας που δε λέει να ξεθωριάσει! Που παραμένει φλογερός!

Info:
Πυξ Λαξ – Καλοκαίρι 2023
Παρασκευή 21 Ιουλίου / Φρούριο Φορτέτζα
Ώρα έναρξης 21:30 / Οι πόρτες ανοίγουν στις 20:30
Τιμές εισιτηρίων: Προπώληση 17€ – στην Είσοδο 20€
Προπώληση: Ticketservises.gr

Stand up comedy battle Τσουβέλας - Πατσαλίδης
2023-07-21 21:30 - 23:30 | Θέατρο Μυθωδία, Γεράνι
Μετά την απόλυτη επιτυχία των χειμερινών παραστάσεων τους σε Ελλάδα και Κύπρο, ο Αλέξανδρος Τσουβέλας και ο Λούης Πατσαλίδης ενώνουν τις κωμικές τους δυνάμεις για πρώτη φορά με τα καλύτερα κείμενα τους σε περιορισμένο αριθμό εμφανίσεων σε Ελλάδα και Κύπρο.
Είστε έτοιμοι για το μοναδικό Comedy Battle Ελλάδα VS Κύπρο ;
Αλέξανδρος Τσουβέλας
Ο Αθηναίος κωμικός αποτελεί φαινόμενο για τα εγχώρια δεδομένα αφού η επιτυχία του είναι σχεδόν ανεπανάληπτη. Μπορεί να δραστηριοποιείται ως κωμικός εδώ και περίπου 7 χρόνια, όμως, έπειτα από την πρώτη guest συμμετοχή του σε ένα βίντεο του Netwix έγινε από τους πιο δημοφιλείς καλλιτέχνες στις νέες ηλικίες.
Η δική του εκπομπή, το «Οδηγείες Χρήσης», «Τίνος είσαι΄ συ», είναι μια κωμική εγκυκλοπαίδεια αφιερωμένη στα στερεότυπα των καθημερινών ανθρώπων και όχι μόνο. Παράλληλα από το youtube θα τον ακούσεις και καθημερινά στο ραδιόφωνο και πιο συγκεκριμένα στη συχνότητα του ΣΠΟΡ FM από τις 8.00 εώς της 10.00.

Λούης Πατσαλίδης
“Made in Cyprus” Ο κορυφαίος stand up comedian της Κύπρου σ’ ένα απολαυστικό greek show!
Ο πιο δημοφιλής stand up comedian της Κύπρου και παρουσιαστής του πρώτου σε τηλεθέαση προγράμματος του ALPHA Κύπρου, «Λούης Night Show» είναι αποφασισμένος ν’ αναστατώσει και την Ελλάδα με τον υπέρμετρο αυθορμητισμό και το XXL χιούμορ του.
Το ήθελε εδώ και καιρό. Πλέον, έφτασε η ώρα. Ο Λούης Πατσαλίδης για πρώτη φορά μας συστήνεται στην Ελλάδα και υπόσχεται να μας κάνει να γελάσουμε μέχρι δακρύων και να φωνάζουμε «Κι άλλο, κι άλλο»! Με τον εκρηκτικό του χαρακτήρα, το ανατρεπτικό χιούμορ και τον καυστικό του λόγο, ο δημοφιλής κωμικός δεν αφήνει τίποτα ασχολίαστο. Το μενού του είναι πληθωρικό, όπως άλλωστε και ο ίδιος.

Φιλανθρωπική βραδιά με το Στέλιο Μονιάκη
2023-07-24 20:00 - 23:00 | Θέατρο “Δαίδαλος & Ίκαρος”, Αγ. Γαλήνη
Φιλανθρωπική βραδιά γέλιου, στην Αγία Γαλήνη με το Στέλιο Μονιάκη – Τη Δευτέρα 24 Ιουλίου στις 20:00, στο θέατρο «Δαίδαλος & Ίκαρος».
Το γέλιο ενώνει τους ανθρώπους!!! Κι όταν μάλιστα συνδυάζεται με καλό σκοπό έχει περισσότερη δύναμη!!!!
Η παρέα του Δαίδαλου και Ίκαρου σας περιμένει τη Δευτέρα 24 Ιουλίου στις 20.00 στο θεατράκι σε μία βραδιά γεμάτη γέλιο και καλή διάθεση!!!
ΕΙΣΟΔΟΣ ΕΛΕΥΘΕΡΗ

Παιδική παράσταση: "Φίλοι για Πάντα"
2023-07-24 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Παιδική παράσταση: “Φίλοι για Πάντα”
Ημερομηνία εκδήλωσης: Δευτέρα 24 Ιουλίου, στο Θέατρο “Ερωφίλη” Φορτέτζα στις 21.00.

Μια φαντασμαγορική θεατρική παράσταση με τους αγαπημένους ήρωες των παιδιών.

Ένα διασκεδαστικό θεατρικό έργο με πολλά μηνύματα, που μιλάει για την πίστη στον εαυτό μας και τη δύναμη της προσπάθειας,
για τη φιλία και την ενότητα,
για την αιώνια διαμάχη του καλού με το κακό.

Μια θεατρική παράσταση φτιαγμένη με πολλή αγάπη και σεβασμό για τους μικρούς και μεγάλους φίλους, με ταλαντούχους ηθοποιούς και χορευτές, ευφάνταστα σκηνικά και περιτεχνες μάσκες, σε σκηνοθεσία Άρη Αρμάου.

Τιμή εισιτηρίου: Προπώληση 10€ – Ταμείο 12€

Προπώληση:
Viva.gr
Κιόσκι Πλατείας 4ων Μαρτύρων, Ρέθυμνο

Παιδική παράσταση: «Ο Θωμάς και τα κουτιά του»
2023-07-24 21:00 - 23:00 | Πλάτανος Αμαρίου, Δήμος Αμαρίου
«Ο Θωμάς και τα κουτιά του»: Η μοναδική ΠΑΙΧΝΙΔΟΠΑΡΑΣΤΑΣΗ που ετοίμασε ο Θεατρικός Περίπλους σε συνεργασία με την Περιηγητική Λέσχη Ρεθύμνου, επισκέπτεται τον Πλάτανο Αμαρίου στο πλαίσιο του Amari Green Festival.
Θα βρούμε το μελένιο κλειδί και θα ανοίξουμε ένα ένα τα μαγικά κουτιά! Κι εκείνα θα μας αποκαλύψουν όσα κρύβουν μέσα τους! Ιστορίες, παραμύθια, τραγούδια, παιχνίδια…και πολλά, πολλά άλλα ειδικά φροντισμένα για τους μικρούς θεατές!
Με τον Θωμά Καντιφέ.
Δευτέρα 24 Ιουλίου
Έναρξη 21:00 – Είσοδος ελεύθερη.

Θεατρική παράσταση του Θεάτρου Κρήτης: «Του Έρωτα τα Πάθη»
2023-07-24 21:00 - 23:30 | Κρυονέρι, Πέραμα, Ρέθυμνο
Η παράσταση του Θεάτρου Κρήτης «Του Έρωτα τα Πάθη» του Μιχάλη Μπαλαμούτσου θα παρουσιαστεί τη Δευτέρα 24 Ιουλίου 2023 και ώρα 21:00 στο Κρυονέρι Μυλοποτάμου, στα πλαίσια των εκδηλώσεων Ταλλαία 2023.

Διοργάνωση Δήμος Μυλοποτάμου.
Είσοδος ελεύθερη.

Η παράσταση «Του έρωτα τα πάθη» στα Σελλιά
2023-07-25 20:30 - 22:30 | Σελλιά, Δήμος Αγ. Βασιλείου, Ρέθυμνο, Ελλάδα
Το Θέατρο Κρήτης θα παρουσιάσει στα Σελλιά του δήμου Αγίου Βασιλείου, το έργο «Του έρωτα τα πάθη» του Μιχάλη Μπαλαμπούτσου, στον χώρο του Πολιτιστικού Συλλόγου.
Είσοδος ελεύθερη.
Ώρα έναρξης: 20:30.
Διοργάνωση: Δήμος Αγίου Βασιλείου.

Χοροεσπερίδα Πολιτιστικού Συλλόγου Απανταχού Αλοϊδιανών
2023-07-25 21:00 - 23:30 | Αλόιδες, Δήμος Μυλοποτάμου
Ο Πολιτιστικός Σύλλογος Απανταχού Αλοϊδιανών “Ο Άγιος Γεώργιος” σας προσκαλεί στην ετήσια χοροεσπερίδα του.
Θα μας διασκεδάσει το συγκρότημα των Λευτέρη & Μανούσου Καλλέργη!
Η εκδήλωση θα πραγματοποιηθεί την Τρίτη 25 Ιουλίου στον προαύλιο χώρο του πολιτιστικού συλλόγου του χωριού μας.
Σας περιμένουμε να περάσουμε μια όμορφη βραδιά!

Οι Δροσουλίτες στο Ρέθυμνο
2023-07-26 21:00 - 23:30 | Δημοτικός Κήπος, Ρέθυμνο
Το Κουκλοθέατρο Κρήτης με βάση το Ηράκλειο, επισκέπτεται για ακόμα μία φορά το Ρέθυμνο! Μετά από τον πασίγνωστο σε όλους Ψαροτρομάρα έρχονται “Οι Δροσουλίτες!”

Μία παράσταση με έντονο το κρητικό στοιχείο, χιούμορ, δράση και περιπέτεια!
26 Ιουλίου στο Δημοτικό Κήπο Ρεθύμνου στις 21.00!

Λίγα λόγια για το έργο:
Όλα πρόκειται να αλλάξουν στην
περιοχή του Φραγκοκάστελλου..!
Οι
παραλίες, τα δέντρα, ακόμα και το ίδιο το Κάστρο θα το γκρεμίσουν..! Δυο μεγάλοι και τρανοί
αγοραστές θέλουν να βγάλουν.. πετρέλαιο..! Θα μπορέσει ο μικρός Μανωλιός να υπερασπιστεί το
χωριό του και το Κάστρο του Φραγκοκάστελλου μαζί με τους κατοίκους, σαν σύγχρονοι..

Δροσουλίτες; Μία παράσταση γεμάτη δράση και περιπέτεια! Μηνύματα οικολογίας και συνεργασίας!

Διάρκεια 55 λεπτά, Κατάλληλο από 2 έως 102 ετών..!

Με την τεχνική του Μαύρου Θεάτρου και μεγάλες κατασκευές!

Εισιτήρια θα βρείτε στο ταμείο του θεάτρου την ημέρα της εκδήλωσης αλλά και στο Ticketservices.gr

Ευριπίδη Βάκχες
2023-07-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Νέα Εποχή
ΚΑΛΟΚΑΙΡΙ 2023
Ευριπίδη
Βάκχες

Ο Δημήτρης Λάλος [Διόνυσος] και ο Γιώργος Χριστοδούλου [ Πενθέας]
ενώνουν τις δυνάμεις τους, στο καλλιτεχνικό γεγονός του Καλοκαιριού.

Τετάρτη 26 Ιουλίου στο Ρέθυμνο στις 21:30
στο Θέατρο Ερωφίλη- Φορτέτζα
Προπώληση από 10 ευρώ

Η θεατρική εταιρεία Νέα Εποχήπαρουσιάζει το καλοκαίρι του 2023 σε επιλεγμένες πόλεις την τραγωδία του Ευριπίδη «Βάκχες», σε σκηνοθεσία Έλενας Μαυρίδου. Δυο σημαντικοί ηθοποιοί μοιράζονται τους βασικούς ρόλους της τραγωδίας. Στο ρόλο του Διόνυσου ο Δημήτρης Λάλος και στο ρόλο του Πενθέα ο Γιώργος Χριστοδούλου.

Συντελεστές
ΣκηνοθεσίαΈλενα Μαυρίδου
ΜετάφρασηΘεόδωρος Στεφανόπουλος
Μουσική Γιώργος Μαυρίδης
Σκηνικό – Κοστούμια Δήμητρα Λιάκουρα
Κίνηση ΜπέττυΔραμισιώτη
Φωτισμοί Περικλής Μαθιέλλης
ΔραματουργόςΚατερίνα Διακομοπούλου
Βοηθός σκηνοθέτηΠέτρος Αλαφούζος
VideoΘωμάς Παλυβός
ΕπικοινωνίαΕιρήνη Λαγουρού
ΠαραγωγήΝέα Εποχή

Διανομή
Διόνυσος Δημήτρης Λάλος
Κάδμος Θανάσης Δόβρης
ΠενθέαςΓιώργος Χριστοδούλου
Δούλος Στέργιος Κοντακιώτης
Τειρεσίας Βίκυ Βολιώτη
Άγγελος Γιώργος Τριανταφυλλίδης
Αγαύη Έλενα Μαυρίδου
Χορός
Κική Καραΐσκου, Δήμητρα Κούζα, Σοφία Κουλέρα,
Χριστίνα Μαριανού, ΜαριάμΡουχάτζε
Μουσικοί επί Σκηνής
Γιώργος Μαυρίδης, Χάρης Πορφυρίδης
Η παράσταση
Η παράσταση προσεγγίζει ερμηνευτικά το έργο και διερευνά την διονυσιακή μανία ή «βακχεία» με βασικά εργαλεία τον λόγο του Ευριπίδη, τον συνδυασμό της σύγχρονης με την παραδοσιακή μουσική, και μια κινησιολογία βασισμένη στην τελετουργία των Αναστεναρίων, που πιθανότατα αποτελεί επιβίωση θρησκευτικών πρακτικών από τη λατρεία του Διονύσου.
Αντλώντας από την προσωπική τους εμπειρία και συμμετοχή στα δρώμενα των Αναστεναρίωνη σκηνοθέτης Έλενα Μαυρίδου και ο μουσικός Γιώργος Μαυρίδης συνδυάζουν στοιχεία του δρώμενου, που έχουν συγγένεια με τη Βακχεία, με σύγχρονη μουσική. Μια δυναμική εκδοχή των Βακχών με τις ρίζες της βαθιά στην παράδοση.
Συνδυάζοντας live τον φυσικό ήχο της λύρας και του νταουλιού με το ηχοτοπίο και το sounddesign της σύγχρονης μουσικής τεχνολογίας, σ’ έναν σκηνικό χώρο όπου τα υλικά της φύσης, όπως το ξύλο, το νερό, το στάχυ, αναμιγνύονται και συνομιλούν με σύγχρονα, συνθετικά υλικά , οδηγούμαστε σταδιακά στην βακχεία του έργου του Ευριπίδη. Καθώς εκτυλίσσεται η τραγωδία, τα σώματα των ηθοποιών ελευθερώνονται σε έναν οργιαστικό χορό, καταργώντας τα θεατρικά όρια.
Τί μένει στο τέλος για το κοινό και τους ήρωες όταν η μουσική σταματάει και καλούμαστε να συλλογιστούμε το αδιέξοδο της ανθρώπινης ύπαρξης μας; Είναι ζωντανός ο Διόνυσος σήμερα;

Το έργο
Ο Διόνυσος, καρπός της ένωσης του Δία με τη Σεμέλη, κόρη του βασιλιά της Θήβας Κάδμου, δεν αναγνωρίστηκε ποτέ ως θεός και δεν τιμήθηκε ποτέ στην πατρίδα της μητέρας του.
Έχοντας ήδη κατακτήσει την Ασία, ο Διόνυσος καταφθάνει τώρα στη Θήβα, συνοδευόμενος από έναν όμιλο γυναικών από την Λυδία -των Βακχών- που τον ακολουθούν πιστά. Σκοπός του να διαδώσει τη λατρεία του στη Θήβα και σε όλη την Ελλάδα, αλλά και να δώσει ένα μάθημα στους ασεβείς που τον αρνούνται. Πιο άσπονδος, ανάμεσά τους, ο Πενθέας, εγγονός του Κάδμου και βασιλιάς πλέον της Θήβας.
Ενώ η βακχική μανία εξαπλώνεται στην πόλη, πείθοντας ακόμη και τον Κάδμο και τον γέρο μάντη Τειρεσία για την αναγκαιότητα της αποδοχής του νέου θεού, ο Πενθέας, απόλυτος και άτεγκτος, επιμένει να αμφισβητεί τη θεϊκή υπόσταση του Διονύσου και αποφασίζει να καταστείλει με τη βία τις αποχαλινωμένες εκδηλώσεις αυτής της παράξενης ανατολίτικης λατρείας. Ηθικά αυτάρεσκος και συγχρόνως ανατριχιαστικά αστόχαστος, απορρίπτει τα «διπλωματικά ανοίγματα» του Διονύσου και αντιδρά με πανικό και υπεροψία μπροστά στην πολιτισμική διαφορά. Όμως η λογική, αντιστρέφεται σε τρέλα, κατοπτρικό είδωλο της «τρέλας» που ήθελε να καταπνίξει. Καθώς η πλοκή του έργου ξεδιπλώνεται, ο Πενθέας γλιστρά στην παγερή νομιμότητα, και πέφτει στην απαγορευμένη επιθυμία. Από τιμωρός της βακχείας γίνεται ο ίδιος αβοήθητο άθυρμά της. Στο τέλος, θα οδηγηθεί στη μοίρα του ντυμένος γυναίκα, συμπαρασύροντας στον όλεθρο ολόκληρο τον βασιλικό οίκο των Θηβών.
Παρότι ξένος στην πόλη, ο Διόνυσος φώλιαζε ήδη κρυφά στην καρδιά της, όπως και κάπου βαθιά μέσα στον αλαζονικό μονάρχη της.
Στις «Βάκχες», που γράφτηκαν προς το τέλος της ζωής του και πρωτοπαρουσιάστηκαν μετά τον θάνατό του, ο Ευριπίδης ανεβάζει στη σκηνή, πρωταγωνιστή και σκηνοθέτη ταυτόχρονα, τον Διόνυσο, τον θεό της τραγικής τέχνης που είναι, όπως και η βακχεία, ένα παράξενο μείγμα τρόμου και απόλαυσης, οικείου και ξένου, ελέου και φόβου. Άγριο και ποιητικό, γοητευτικό και ανατριχιαστικό, το έργο αποκαλύπτει την αινιγματική, δισυπόστατη φύση του θεϊκού πρωταγωνιστή του, σε μια μοναδική τελετουργία προς τιμήν του.

ΡΕΘΥΜΝΟ | Τετάρτη 26 Ιουλίου, ώρα 21.30 | ΘΕΑΤΡΟ ΕΡΩΦΙΛΗ- ΦΟΡΤΕΤΖΑ
Προπώληση viva.gr και στα ταμεία των θεάτρων
Θα διατεθεί περιορισμένος αριθμός εισιτηρίων στην τιμή των 10 €.

Υακίνθεια 2023
2023-07-27 21:00 - 2023-07-30 23:30
25 χρόνια Υακίνθεια
Υακίνθεια 2023
«Η ΝΟΣΤΑΛΓΙΑ»
Η πρόσβαση στο κόσμο των αναμνήσεων

ΠΕΜΠΤΗ 27 ΙΟΥΛIΟΥ / 21:00

«Το μυρμήγκι και η πεταλούδα»
θεατρική παράσταση των μαθητών του Δημοτικού Σχολείου Ανωγείων.
Η Zαφειρένια Δραμουντάνη και η Ελένη Σαλούστρου, δασκά- λες στο δημοτικό σχολείο Ανωγείων, επιμελήθηκαν με πολλή πίστη στους μαθητές τους, μια παράσταση που μας διδάσκει την υποχρέωση στον καθένα μας για μια πτήση, έστω και χωρίς φτερά, μια παιδική παράσταση γεμάτη αγάπη.
«Έστω για μια στιγμή να βρεθείς
στην κορυφή του κόσμου, αξίζει πιο πολύ από όσο
μια ολόκληρη ζωή πάνω και κάτω από το χώμα»
Είπε η πεταλούδα στο μικρό μυρμήγκι και πέταξε για το λιβάδι.

Παράσταση με τον Mάγο “Vitalio”
Ο μάγος Vitalio εξειδικεύεται σε Stage magic
και Close up magic χαρίζοντας απίστευτες στιγμές μυστηρίου, κρατώντας υψηλά τα σκήπτρα της τέχνης που εκπροσωπεί.

ΠΑΡΑΣΚΕΥΗ 28 ΙΟΥΛΙΟΥ / 21:00

Ομιλία: «Nόστος, η διαχρονική επιθυμία της επιστροφής»
από τον Γιώργο Καλομοίρη.

Συναυλία: Σουζάνα & Ελένη Βουγιουκλή
Μια καρδιά, μια ψυχή σε δύο υπέροχα σώματα που μελωδούν με την πολυφωνική τους γνώση και παράγουν γοητεία που καθηλώνει.

Μαρία Κώτη
Mε την πολύχρονη εμπειρία. Φωνή σπαραχτική, αντλεί από τη μακρινή μνήμη της καταγωγής μας και μας καθιστά άφωνους νοσταλγούς.

Στέλλα Σειραγάκη
Kομψή, περήφανή, εσωτερική. Ερμηνεύει τη βαθιά Κρήτη
με θεϊκή απλότητα.

Λουδοβίκος των Ανωγείων

Χορός από το συγκρότημα «Ακρήτες»
Mια νέα άποψη πάνω στο χορό από τη Φένια Χαιρέτη
και τον Παύλο Πωλιουδάκη που διδάσκουν στις νέες γενιές
την καθαρότητα των βηματισμών που χρειάζεται
η παράδοση, για να προχωρήσει.

ΣΑΒΒΑΤΟ 29 ΙΟΥΛΙΟΥ / 21:00

Ο ΠΡΥΤΑΝΗΣ της καρδιάς μας
Γιώργος Γραμματικάκης, για άλλη μια φορά
στα Υακίνθεια ανασκάπτει το ουράνιο στερέωμα
και συνομιλεί με το Φως.

Ομιλία: «η Νοσταλγία του Φωτός»
από τον Γιώργο Γραμματικάκη
Ενώ η ανθρωπότητα ζει τα τελευταία χρόνια μια σκοτεινή περίοδο της ιστορίας της, η επιστήμη αποκάλυψε και μια άλλη, συγκλονιστική αλήθεια: ότι σκοτεινό είναι και το ίδιο το Σύμπαν! Μια σκοτεινή ύλη, με άγνωστη φύση, αλλά και μια σκοτεινή ενέργεια, που ρυθμίζει το μέλλον του, κυριαρχούν σε όλη την έκταση του Σύμπαντος.

Όπως θα τονίσει ο ομιλητής, μόνον η νοσταλγία του φωτός, που είναι μια δύναμη αρχέγονη αλλά και ισχυρή, μπορεί να ανατρέψει την εικόνα. Και να οδηγήσει όχι μόνον στην κατανόηση των μυστικών του Σύμπαντος, αλλά κυρίως σε μια ανθρώπινη ζωή που θα διέπεται από αλληλεγγύη
και τις φωτεινές αξίες του πολιτισμού.

Ταξιδεύουν από χειμώνα σε χειμώνα ζεσταίνοντας
τις καρδιές μας με το κομψό χιούμορ και το βαθύ στοχασμό.

Συναυλία: Χειμερινοί Κολυμβητές

Διαμορφώνουν το πρόγραμμά τους ανάλογα με το ακροατήριο, τη διάθεσή τους, αλλά και επηρεαζόμενοι προφανώς από την ιδιαίτερη πολιτική και γενικότερα πολιτιστική συγκυρία. Έτσι, κάθε συναυλία τους είναι διαφορετική γιατί δημιουργείται «επί τόπου» με τη συμμετοχή του κοινού και κάθε παράστασή τους διακρίνεται όχι μόνο για τη μουσική τους πρόταση που συνδυάζει παραδοσιακά και σύγχρονα στοιχεία, εφαρμοσμένα από δεξιοτέχνες μουσικούς, αλλά και για την ευδιάθετη και ζεστή ατμόσφαιρα που δημιουργούν με το κοινό τους.

Θα εμφανιστούν με την παρακάτω σύνθεση:
Aργύρης Μπακιρτζής: φωνή, Κώστας Βόμβολος: ακορντεόν
Μπάμπης Παπαδόπουλος: κιθάρα, Χάρης Παπαδόπουλος: μπουζούκι
Θοδωρής Ρέλλος: σαξόφωνο
Διονύσιος Ρούσσος: φωνή, Τότα Ευλαβή: φωνή

ΚΥΡΙΑΚΗ 30 ΙΟΥΛΙΟΥ / 21:00

Συναυλία: Ευανθία Ρεμπούτσικα
H μουσική από τα μπαχάρια της Ανατολής.
Με το βιολί της κόκκινο πιπέρι και τα κόκκινα μαλλιά να περιστρέφεται σαν δερβίσης δοσμένη στις μελωδίες, που γεννάει το εμπνευσμένο μυαλό της.
μαζί της οι: Ανδρέας Συμβουλόπουλος,
Πάνος Δημητρακόπουλος, Νίκος Βεκύρης, Ρόζα Ρούσσου

Έκθεση προϊόντων
Στο χώρο του Αγίου Υακίνθου από 27 έως 30 Ιουλίου έκθεση «Τα δώρα του Ψηλορείτη».
Ο Ψηλορείτης προσφέρει τις πρώτες ύλες και το μεράκι
των ανθρώπων τις μετουσιώνει σε ξεχωριστά προϊόντα γεύσης και τέχνης.

Στην ψυχρή του Μουσείου αίθουσα
την κλεμμένη, ωραία, κοιτώ
μοναχή Καρυάτιδα.
Το σκοτεινό γλυκύ της βλέμμα
επίμονα εστραμμένο έχει
στο σφριγηλό του Διονύσου σώμα
(σε στάση ηδυπαθείας σμιλευμένο)
που δυό βήματα μόνον απέχει.
Το βλέμμα το δικό του έχει πέσει
στη δυνατή της κόρης μέση.
Πολυετές ειδύλλιον υποπτεύομαι
τους δυό αυτούς να ’χει ενώσει.
Κι έτσι, όταν το βράδυ η αίθουσα αδειάζει
απ’ τους πολλούς, τους θορυβώδεις επισκέπτες,
τον Διόνυσο φαντάζομαι
προσεκτικά απ’ τη θέση του να εγείρεται
των διπλανών γλυπτών και αγαλμάτων
την υποψία μην κινήσει,
κι όλος παλμό να σύρεται
τη συστολή της Καρυάτιδας
με οίνον και με χάδια να λυγίσει.

Δεν αποκλείεται όμως έξω να ’χω πέσει.
Μιαν άλλη σχέση ίσως να τους δένει
πιο δυνατή, πιο πονεμένη:
Τις χειμωνιάτικες βραδιές
και τις εξαίσιες του Αυγούστου νύχτες
τους βλέπω,
απ’ τα ψηλά να κατεβαίνουν βάθρα τους,
της μέρας αποβάλλοντας το τυπικό τους ύφος,
με νοσταλγίας στεναγμούς και δάκρυα
τους Παρθενώνες και τα Ερεχθεία
που στερήθηκαν
στη μνήμη τους με πάθος ν’ ανεγείρουν.

Κική Δημουλά

Ιδανικές φωνές
κι αγαπημένες
εκείνων που πεθάναν,
ή εκείνων που είναι
για μας χαμένοι
σαν τους πεθαμένους.
Κάποτε μες στα όνειρά μας ομιλούνε
κάποτε μες στην σκέψι τες
ακούει το μυαλό.
Και με τον ήχο των για μια στιγμή επιστρέφουν
ήχοι από την πρώτη ποίησι της ζωής μας –
σα μουσική, την νύχτα,
μακρυνή, που σβύνει.
Κωνσταντίνος Καβάφης

«Ναι, ο Παράδεισος
δεν ήταν μια νοσταλγία.
Ούτε, πολύ περισσότερο,
μια ανταμοιβή.
Ήταν ένα δικαίωμα».
Οδυσσέας Ελύτης

Σβήνοντας ένα κομμάτι
από το παρελθόν
είναι σαν να σβήνεις
και ένα αντίστοιχο κομμάτι
από το μέλλον.
Γιώργος Σεφέρης

Έκθεση προϊόντων του Ψηλορείτη
Θα ανακοινωθεί το Πρόγραμμα αναλυτικά εντός των ημερών

Εβδομάδα κλασικής ελληνικής κωμωδίας. «Η ΦΙΝΟΣ ΦΙΛΜ ΠΑΡΟΥΣΙΑΖΕΙ...»
2023-07-27 21:00 - 2023-07-30 23:30 | Δημοτικός Κήπος, Ρέθυμνο
Ημερ/νίες
27/07/2023 – 02/08/2023 ώρα 21:00

Τοποθεσία
Δημοτικός Κήπος Ρεθύμνου, Ρέθυμνο

ΕΒΔΟΜΑΔΑ ΚΛΑΣΙΚΗΣ , ΕΛΛΗΝΙΚΗΣ ΚΩΜΩΔΙΑΣ – 80 ΧΡΟΝΙΑ ΦΙΝΟΣ ΦΙΛΜ

Για ακόμα ένα καλοκαίρι, ο σύλλογος μας «Εμείς και Εμείς» διοργανώνει εβδομάδα κλασικής ελληνικής κωμωδίας. Η οικεία σε όλους μας πρόταση η οποία συνοδεύει κάθε ταινία που προβάλλουμε, αποτελεί για όλους μας εγγύηση ποιότητας και ψυχαγωγίας.

«Η ΦΙΝΟΣ ΦΙΛΜ ΠΑΡΟΥΣΙΑΖΕΙ…»
Όσο για εμάς τη… ΦΙΝΟΣ ΦΙΛΜ, η εφετινή γιορτή είναι ξεχωριστή, καθώς συμπληρώνονται 80 χρόνια από την πρώτη ταινία της εταιρίας «Η Φωνή της Καρδιάς» το 1943.
Η επιτυχία τότε ήταν τόσο μεγάλη, ώστε χαρακτηρίστηκε ως «Εθνικός Θρίαμβος» από τον ίδιο τον Φιλοποίμενα Φίνο, αλλά και από τους έκπληκτους κριτικούς της εποχής.
Και πως να μην ήταν αφού για πρώτη φορά το αθηναϊκό κοινό είδε μία ελληνική ταινία με άρτιες προδιαγραφές παραγωγής, τεχνικής, ήχου και εικόνας…
Εφέτος λοιπόν ΕΜΕΙΣ από τη ΦΙΝΟΣ ΦΙΛΜ και… «ΕΜΕΙΣ και ΕΜΕΙΣ» με όλη τη δύναμη της «Φωνής της Καρδιάς μας», σας καλούμε να γιορτάσουμε μαζί στην καρδιά της πόλης, στον ιστορικό Δημοτικό Κήπο Ρεθύμνου με μία εβδομάδα γεμάτη νοσταλγία, ψυχαγωγία, γέλιο και δυνατά αρώματα του … φίνου ελληνικού σινεμά και των λαμπερών αστεριών του.

Σας περιμένουμε από Πέμπτη 27 Ιουλίου μέχρι Τετάρτη 2 ΑΥΓΟΥΣΤΟΥ 2023 , στον Δημοτικό Κήπο Ρεθύμνου, με ώρα έναρξης κάθε προβολής τις 21.00.

Απλά και γνήσια με γέλιο που χαρίζει ….

Πρόγραμμα προβολών ταινιών ΦΙΝΟΣ ΦΙΛΜ.
27-7-2023 Η ΚΟΜΙΣΣΑ ΤΗΣ ΚΕΡΚΥΡΑΣ.
28-7-2023 ΤΟ ΞΥΛΟ ΒΓΗΚΕ ΑΠΟ ΤΟΝ ΠΑΡΑΔΕΙΣΟ.
29-7-2023 ΤΖΕΝΗ ΤΖΕΝΗ .
30.7.23 Η ΩΡΑΙΑ ΤΩΝ ΑΘΗΝΩΝ.
31-7-2023 ΞΥΠΝΑ ΒΑΣΙΛΗ .
1-8-2023 ΚΑΤΙ ΝΑ ΚΑΙΕΙ.
2-8-20223 ΡΑΝΤΕΒΟΥ ΣΤΟΝ ΑΕΡΑ.

Βρείτε περισσότερα εδώ.

Νίκος Σταυριδάκης “Φαντάσματα της Βενετίας”
2023-07-28 10:00 - 2023-08-01 20:00 | Φορτέτζα
Νίκος Σταυριδάκης
“Φαντάσματα της Βενετίας”

Το Καρναβάλι τελειώνει και οι δρόμοι αδειάζουν. Οι μάσκες επιστρέφουν σε ντουλάπες και συρτάρια αλλά είναι ζωντανές. Έχοντας “καταβροχθίσει” κομμάτια από τις ψυχές όλων όσων τις φόραγαν, εκπέμπουν προς τα έξω τα σώψυχα του καθενός. Η καθεμιά λέει τη δική της σιωπηλή ιστορία, αντικατοπτρίζει όσα “είδε και έζησε” τις ημέρες του Καρναβαλιού μέσα σε πολυπληθείς πλατείες, μυστηριώδη σοκάκια, εγκαταλελειμμένα κτίρια και σκοτεινά δωμάτια. Τα Φαντάσματα της Βενετίας “τρέφονται” από την παρακμή και το ρομαντισμό, τη μελαγχολία και τη θλίψη, τη νύχτα και όλα της τα θαύματα…

“Όταν το Καρναβάλι τελειώνει, είμαστε και πάλι μόνοι”.

28 Αυγούστου – 03 Σεπτεμβρίου 2023
Κατακόμβες Φορτέτζας
Ρέθυμνο

Είσοδος ελεύθερη

H έκθεση είναι αφιερωμένη στη μνήμη του Τάκη Χάσικου.
